CELEX: 52021DP0034
Language: hu
Date: 2021-02-09 00:00:00
Title: Az Európai Parlament határozata az 1305/2013/EU európai parlamenti és tanácsi rendelet I. mellékletének a 2021. évi uniós vidékfejlesztési támogatás összegeinek tekintetében történő módosításáról szóló, 2021. január 19-i felhatalmazáson alapuló bizottsági rendelettel szembeni kifogás mellőzésére (C(2021)00188 – 2021/2517(DEA))

2021.11.17.   
            
            
               HU
            
            
               Az Európai Unió Hivatalos Lapja
            
            
               C 465/175
            
         
      P9_TA(2021)0034
      Felhatalmazáson alapuló jogi aktussal szembeni kifogás mellőzése: a 2021. évi uniós vidékfejlesztési támogatás
      Az Európai Parlament határozata az 1305/2013/EU európai parlamenti és tanácsi rendelet I. mellékletének a 2021. évi uniós vidékfejlesztési támogatás összegeinek tekintetében történő módosításáról szóló, 2021. január 19-i felhatalmazáson alapuló bizottsági rendelettel szembeni kifogás mellőzésére (C(2021)00188 – 2021/2517(DEA))
      (2021/C 465/21)
      
         Az Európai Parlament,
      
                  —
               
               
                  tekintettel a felhatalmazáson alapuló bizottsági rendeletre (C(2021)00188),
               
            
                  —
               
               
                  tekintettel a Bizottság 2021. január 22-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
               
            
                  —
               
               
                  tekintettel a Mezőgazdasági és Vidékfejlesztési Bizottság által a Bizottsági Elnökök Értekezletének elnökéhez intézett, 2021. február 2-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel az 1305/2013/EU európai parlamenti és tanácsi rendeletre (1) és különösen annak 58. cikke (7) bekezdésére és 83. cikke (5) bekezdésére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Mezőgazdasági és Vidékfejlesztési Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2021. február 9-én járt le – nem érkezett kifogás,
               
            
                  A.
               
               
                  mivel csak 2020. december 29-én lépett életbe az Európai Parlament és a Tanács (EU) 2020/2220 rendelete (2) (átmeneti rendelet), amely az 1305/2013/EU rendeletet a 2021. és a 2022. évre vonatkozó nemzeti keretek kiegészítésével módosította;
               
            
                  B.
               
               
                  mivel a rögzített keretösszegeket ki kell igazítani, amint a tagállamok tájékoztatják a Bizottságot a 150 000 EUR-t meghaladó kifizetések csökkentésének összegeiről és a pillérek közötti rugalmasság megvalósításáról;
               
            
                  C.
               
               
                  mivel az előző években erre az értesítésre augusztusban került sor, és a Bizottság ősszel fogadta el a keretösszegek módosításáról szóló, felhatalmazáson alapuló jogi aktust, de az átmeneti rendelet késői elfogadása miatt ez 2020-ban nem volt lehetséges;
               
            
                  D.
               
               
                  mivel annak érdekében, hogy a tagállamok és a Bizottság megkezdhessék a 2021. évi vidékfejlesztési programok végrehajtását, rendkívül fontos, hogy a felhatalmazáson alapuló rendelet a lehető leghamarabb hatályba lépjen;
               
            
               
                  1.
               
               
                  kijelenti, hogy a felhatalmazáson alapuló bizottsági rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).
      
         (2)  Az Európai Parlament és a Tanács (EU) 2020/2220 rendelete (2020. december 23.) az Európai Mezőgazdasági Vidékfejlesztési Alapból (EMVA) és az Európai Mezőgazdasági Garanciaalapból (EMGA) 2021-ben és 2022-ben nyújtandó támogatásokra vonatkozó egyes átmeneti rendelkezések megállapításáról és az 1305/2013/EU, az 1306/2013/EU és az 1307/2013/EU rendeletnek a források és a 2021-ben és 2022-ben való alkalmazás tekintetében, valamint az 1308/2013/EU rendeletnek a források és az ilyen támogatások 2021-re és 2022-re vonatkozó elosztása tekintetében történő módosításáról (HL L 437., 2020.12.28., 1. o.).